**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL UAB „Miesto energija” Klaipėdos miesto laisvojoje ekonominėje zonoje tiekiamos šilumos bazinės kainos dedamųjų nustatymo“ projekto**

**1. Sprendimo projekto esmė, tikslai ir uždaviniai.**

Šiuo sprendimo projektu siūloma nustatyti UAB ,,Miesto energija“ Klaipėdos miesto laisvojoje ekonominėje zonoje tiekiamos šilumos bazinės kainos dedamąsias penkerių metų laikotarpiui (iki 2024 m. gruodžio 31 d.).

**2. Projekto rengimo priežastys ir kuo remiantis parengtas sprendimo projektas.**

Vadovaujantis Šilumos ūkio įstatymo 2 straipsnio 35 dalimi, „**Šilumos bazinė kaina** – ilgalaikė šilumos kaina, sudaryta iš pastoviosios ir kintamosios šilumos bazinės kainos dedamųjų, apskaičiuotų pagal Tarybos patvirtintą Šilumos kainų nustatymo metodiką, parengtą pagal Tarybos ir Vyriausybės patvirtintus Šilumos kainų nustatymo metodikos principus, nustatyta ne trumpesniam kaip 3 metų ir ne ilgesniam kaip 5 metų laikotarpiui“.

Klaipėdos miesto savivaldybės taryba 2015-10-29 sprendimu Nr. T2-279 patvirtino bazinės šilumos kainos dedamąsias, kurios galiojo 5 (penkis) metus. Atsižvelgiant į įstatymo nuostatas, turi būti paskaičiuota ir Klaipėdos miesto savivaldybės tarybos sprendimu nustatytos naujos UAB ,,Miesto energija“ Klaipėdos miesto laisvojoje ekonominėje zonoje tiekiamos šilumos bazinės kainos dedamosios.

UAB „Miesto energija“ 2019 m. rugpjūčio 30 d. raštu Nr. 103 „Dėl bazinės šilumos kainos Klaipėdos LEZ dedamųjų nustatymo“ Klaipėdos miesto savivaldybei pateikė derinimui šilumos bazinės kainos dedamųjų skaičiavimo projektą, kaip numatyta Šilumos ūkio įstatymo 32 straipsnio 7 dalies 2 punkte ir Šilumos kainų nustatymo metodikos 83 punkte.

Sprendimo projektas parengtas vadovaujantis vietos savivaldos įstatymo 16 straipsnio 2 dalies 37 punktu, Lietuvos Respublikos šilumos ūkio įstatymo 32 straipsnio 7 dalies 2 punktu, Šilumos kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“ ir atsižvelgiant į UAB „Miesto energija“ 2019 m. rugpjūčio 30 d. raštu Nr. 103 „Dėl bazinės šilumos kainos Klaipėdos LEZ dedamųjų nustatymo“ pateiktą medžiagą.

**3. Kokių rezultatų laukiama.**

Priėmus siūlomą sprendimo projektą penkerių metų laikotarpiui (iki 2024-12-31), bus patvirtintos naujos Klaipėdos laisvojoje ekonominėje zonoje tiekiamos šilumos bazinės kainos dedamosios.

**4. Sprendimo projekto rengimo metu gauti specialistų vertinimai.**

Specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

UAB „Miesto energija“ tiekia šilumos energiją įmonėms, įsikūrusioms Klaipėdos laisvojoje ekonominėje zonoje. Bendrovė pati šilumos energijos negamina. Šilumos energija yra perkama iš AB „Klaipėdos energija“ (šiluma tiekiama tik 1 vartotojui, adresu Pramonės g. 8A) ir UAB Orion Global PET. Šiuo metu bendrovė šilumą tiekia 15-ai įmonių. Naujos bazinės kainos dedamųjų galiojimo laikotarpiu planuojama, kad prisijungs 5 nauji vartotojai, bendras vartotojų skaičius išaugs iki 20.

Bazinės kainos dedamosios paskaičiuotos 5-ių metų laikotarpiui, vadovaujantis 2018 m. lyginamaisiais šilumos gamybos, perdavimo, mažmeninio aptarnavimo, karšto vandens tiekimo ir atsiskaitomųjų karšto vandens apskaitos prietaisų aptarnavimo veiklų rodikliais, patvirtintais Valstybinės energetikos reguliavimo tarybos 2019 m. rugpjūčio 2 d. nutarimu Nr.O3E-300.

**UAB Miesto energija bazinės kainos dedamosios ir jų pokytis, lyginant pateiktą projektą su nustatytomis 2015 m. spalio 29 d. sprendimu Nr. T2-279**

|  |  |  |  |  |
| --- | --- | --- | --- | --- |
|   |   | Pagal 2015 m.  | Projektas  | Projektinės kainos  |
| Pavadinimas | Mato vnt. | spalio 29 d.  | 2019-2024 m. | sumažėjimas |
|   |   | sprendimą |   | ct/kWh | proc. |
|   |   | Nr. T2-279 |   |   |   |
| Gamybos pastovioji dedamoji | ct/kWh | 0 | 0 |   |   |
| Gamybos kintamoji dedamoji (pirkta šiluma) | ct/kWh | 1,50 | 1,26 | -0,24 | 16,0 |
| (vidutinė 2019 m. balandžio mėn. kaina) |   |   |   |   |   |
|   |   |   |   |   |   |
| Perdavimo pastovioji dedamoji | ct/kWh | 2,57 | 2,32 | -0,25 | 9,7 |
| Perdavimo kintamoji dedamoji | ct/kWh | 0,34 | 0,20 | -0,14 | 41,2 |
|   |   |   |   |   |   |
| **Šilumos, patiektos iki pastato šilumos įvado kaina (be PAR)** | **ct/kWh** | **4,41** | **3,78** | -0,63 | 14,3 |
| pastovioji dedamoji | ct/kWh | 2,57 | 2,32 | -0,25 | 9,7 |
| kintamoji dedamoji | ct/kWh | 1,84 | 1,46 | -0,38 | 20,7 |
|   |   |   |   |   |   |
| **Bazinė mažmeninio aptarnavimo kaina** | **ct/kWh** | **0,16** | **0,16** | 0,00 | 0,0 |
| Bazinis mažmeninio aptarnavimo pastovus (mėnesio) užmokestis | Eur/mėn./Kw | 0 | 1,26 |   |   |
| Bazinis mažmeninio aptarnavimo pastovus (mėnesio) užmokestis | **Eur/mėn.** | 73,92 | 39,36 | -34,56 | 46,8 |

Kainos dedamosios mažėja dėl planuojamo vartotojų skaičiaus (nuo 15 iki 20) ir parduodamos šilumos kiekio (nuo 3,98 MWh iki 5,49 MWh) augimo.

Šilumos bazinės kainos dedamųjų skaičiavimai, pagrindimai bei paaiškinimai pateikti UAB ,,Miesto energija“ 2019 m. rugpjūčio 30 d. rašte Nr. 103 ,,Dėl bazinės šilumos kainos Klaipėdos LEZ dedamųjų nustatymo“.

**6. Lėšų poreikis sprendimo įgyvendinimui.**

Sprendimo projekto įgyvendinimas papildomų biudžeto lėšų nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – penkeriems metams bus patvirtintos teisės aktus atitinkančios Klaipėdos miesto laisvojoje ekonominėje zonoje tiekiamos šilumos bazinės kainos.

Neigiamų pasekmių nenumatoma.

**PRIDEDAMA:**

 1. UAB ,,Miesto energija“ 2019 m. rugpjūčio 30 d. raštas Nr. 103, 91 lapas;

 2. Teisės aktai, 1 lapas.

Socialinės infrastruktūros priežiūros skyriaus vedėja Inga Kubilienė